CELEX: 52005PC0019
Language: el
Date: 2005-01-28
Title: Πρόταση Αποφασησ του Συμβουλίου για την προσχώρηση της Κοινότητας στον κανονισμό αριθ. 55 της Οικονομικής Επιτροπής του ΟΗΕ για την Ευρώπη περί ενιαίων διατάξεων σχετικά με την έγκριση κατασκευαστικών στοιχείων μηχανικής ζεύξης συνδυασμών οχημάτων

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                               Βρυξέλλες, 28.01.2005
                                               COM(2005) 19 τελικό
                                               2005/0002 (AVC)
                                      Πρόταση
                        ΑΠΟΦΑΣΗΣ ΤΟΥ ΣΥΜΒΟΥΛΙΟΥ
     για την προσχώρηση της Κοινότητας στον κανονισµό αριθ. 55 της Οικονοµικής
   Επιτροπής του ΟΗΕ για την Ευρώπη περί ενιαίων διατάξεων σχετικά µε την έγκριση
          κατασκευαστικών στοιχείων µηχανικής ζεύξης συνδυασµών οχηµάτων
                           (υποβληθείσα από την Επιτροπή)
EL                                                                                EL
 ---pagebreak---                                  ΑΙΤΙΟΛΟΓΙΚΗ ΕΚΘΕΣΗ
   1.       ΓΕΝΙΚΑ
   Με την απόφαση 97/836/ΕΚ του Συµβουλίου της 27ης Νοεµβρίου 1997, στις
   24 Μαρτίου 1998 η ΕΚ κατέστη συµβαλλόµενο µέρος στην αναθεωρηµένη συµφωνία του
   1958 της Οικονοµικής Επιτροπής του ΟΗΕ για την Ευρώπη (UN/ECE) και προσχώρησε σε
   78 κανονισµούς που προσαρτώνται στην εν λόγω συµφωνία. Η απόφαση αυτή τέθηκε σε ισχύ
   στις 24 Μαρτίου 1998.
   Το άρθρο 3 παράγραφος 3 της εν λόγω απόφασης ορίζει, συγκεκριµένα, ότι η Κοινότητα
   µπορεί να αποφασίσει να εφαρµόσει κάποιον κανονισµό στον οποίο δεν είχε προσχωρήσει τη
   στιγµή της προσχώρησής της στην αναθεωρηµένη συµφωνία, µε έγκριση του εν λόγω
   κανονισµού από το Συµβούλιο µε ειδική πλειοψηφία και κατόπιν σύµφωνης γνώµης του
   Ευρωπαϊκού Κοινοβουλίου.
   Ο κανονισµός αριθ. 55 της UN/ECE περί ενιαίων διατάξεων σχετικά µε την έγκριση
   κατασκευαστικών στοιχείων µηχανικής ζεύξης συνδυασµών οχηµάτων στοχεύει, κυρίως,
   στην εξάλειψη τεχνικών εµποδίων όσον αφορά το εµπόριο οχηµάτων µε κινητήρα µεταξύ
   των συµβαλλόµενων µερών, εξασφαλίζοντας ταυτόχρονα ένα υψηλό επίπεδο ασφάλειας κατά
   τη λειτουργία των οχηµάτων. Αν και ο κανονισµός αυτός δεν περιλαµβανόταν στον κατάλογο
   των αναγνωρισµένων από την ΕΚ κανονισµών του παραρτήµατος ΙΙ της απόφασης
   97/836/ΕΚ, η Επιτροπή θεωρεί ότι, επειδή τόσο οι ευρωπαϊκές προδιαγραφές όσο και αυτές
   του ΟΗΕ έχουν αλλάξει από τότε, είναι πλέον σκόπιµη η προσχώρηση της ΕΚ στον εν λόγω
   κανονισµό.
   Προβλέπεται επίσης η ενσωµάτωση του εν λόγω κανονισµού στο σύστηµα έγκρισης για
   οχήµατα µε κινητήρα.
   Πρέπει να επισηµανθεί ότι η ΕΚ θα λάβει την απόφασή της σχετικά µε την προσχώρηση στον
   εν λόγω κανονισµό µε βάση τα έγγραφα που είναι διαθέσιµα στις επίσηµες γλώσσες της
   UN/ECE (αγγλικά, γαλλικά και ρωσικά). Επειδή η ΕΚ αποτελεί συµβαλλόµενο µέρος της
   συµφωνίας του 1958 της UN/ECE, απαιτείται η τήρηση των διαδικασιών που προβλέπονται
   στην εν λόγω συµφωνία. Εποµένως, έχουν προσαρτηθεί µόνο η γαλλική και η αγγλική
   έκδοση του κανονισµού αριθ. 55. Μεταφράσεις του εν λόγω κανονισµού θα δηµοσιευθούν σε
   µεταγενέστερη χρονική στιγµή.
   2.       ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ ΑΠΟΦΑΣΗΣ
   Σκοπός της πρότασης απόφασης είναι η προσχώρηση της Κοινότητας στον κανονισµό αριθ.
   55 της UN/ECE περί ενιαίων διατάξεων σχετικά µε την έγκριση κατασκευαστικών στοιχείων
   µηχανικής ζεύξης συνδυασµών οχηµάτων.
EL                                             2                                          EL
 ---pagebreak---                                                      2005/0002 (AVC)
                                          Πρόταση
                                ΑΠΟΦΑΣΗΣ ΤΟΥ ΣΥΜΒΟΥΛΙΟΥ
        για την προσχώρηση της Κοινότητας στον κανονισµό αριθ. 55 της Οικονοµικής
     Επιτροπής του ΟΗΕ για την Ευρώπη περί ενιαίων διατάξεων σχετικά µε την έγκριση
             κατασκευαστικών στοιχείων µηχανικής ζεύξης συνδυασµών οχηµάτων
                       (Κείµενο που παρουσιάζει ενδιαφέρον για τον ΕΟΧ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 97/836/ΕΚ του Συµβουλίου της 27ης Νοεµβρίου 1997 ενόψει της
   προσχωρήσεως της Ευρωπαϊκής Κοινότητας στη συµφωνία της Οικονοµικής Επιτροπής των
   Ηνωµένων Εθνών για την Ευρώπη σχετικά µε την υιοθέτηση οµοιόµορφων τεχνικών
   προδιαγραφών για τροχοφόρα οχήµατα, εξοπλισµό και εξαρτήµατα τα οποία δύνανται να
   τοποθετηθούν ή/ και να χρησιµοποιηθούν σε τροχοφόρα οχήµατα και τις συνθήκες για την
   αµοιβαία αναγνώριση των εγκρίσεων που χορηγούνται µε βάση τις προδιαγραφές αυτές
   («αναθεωρηµένη συµφωνία του 1958»)1, και ιδίως το άρθρο 3 παράγραφος 3 και το άρθρο 4
   παράγραφος 2 δεύτερο εδάφιο,
   την πρόταση της Επιτροπής,
   τη σύµφωνη γνώµη του Ευρωπαϊκού Κοινοβουλίου2,
   Εκτιµώντας τα ακόλουθα:
   (1)    Οι τυποποιηµένες προδιαγραφές του κανονισµού αριθ. 55 περί ενιαίων διατάξεων
          σχετικά µε την έγκριση κατασκευαστικών στοιχείων µηχανικής ζεύξης συνδυασµών
          οχηµάτων στοχεύουν στην εξάλειψη τεχνικών εµποδίων όσον αφορά το εµπόριο
          οχηµάτων µε κινητήρα µεταξύ των συµβαλλόµενων µερών και στην εξασφάλιση ενός
          υψηλού επιπέδου ασφάλειας και προστασίας κατά τη λειτουργία των οχηµάτων.
   (2)    Ο κανονισµός αριθ. 55 δεν περιλαµβανόταν στο παράρτηµα ΙΙ της απόφασης
          97/836/ΕΚ του Συµβουλίου αφού δεν συµφωνούσε µε τις τεχνικές προδιαγραφές και
          τα τεχνικά χαρακτηριστικά της Κοινότητας κατά τη χρονική στιγµή της προσχώρησής
          της στην αναθεωρηµένη συµφωνία του 1958.
   1
          ΕΕ L 346 της 17.12.1997, σ. 78.
   2
          ΕΕ C, , σ. .
EL                                            3                                           EL
 ---pagebreak---    (3)    Υπό το πρίσµα επακόλουθων τροποποιήσεων, ο κανονισµός αριθ. 553 πρέπει να
          ενσωµατωθεί στο κοινοτικό σύστηµα για την έγκριση οχηµάτων µε κινητήρα,
   ΑΠΟΦΑΣΙΖΕΙ:
                                           Άρθρο 1
   1.      Η Κοινότητα εφαρµόζει τον κανονισµό αριθ. 55 της Οικονοµικής Επιτροπής των
           Ηνωµένων Εθνών για την Ευρώπη περί ενιαίων διατάξεων σχετικά µε την έγκριση
           κατασκευαστικών στοιχείων µηχανικής ζεύξης συνδυασµών οχηµάτων.
   2.      Το κείµενο του κανονισµού επισυνάπτεται στην παρούσα απόφαση.
                                           Άρθρο 2
   Ο κανονισµός αριθ. 55 της Οικονοµικής Επιτροπής των Ηνωµένων Εθνών για την Ευρώπη
   περί ενιαίων διατάξεων σχετικά µε την έγκριση κατασκευαστικών στοιχείων µηχανικής
   ζεύξης συνδυασµών οχηµάτων ενσωµατώνεται στο κοινοτικό σύστηµα έγκρισης τύπου
   οχηµάτων µε κινητήρα.
                                           Άρθρο 3
   Η Επιτροπή κοινοποιεί στο Γενικό Γραµµατέα των Ηνωµένων Εθνών την παρούσα απόφαση.
   Βρυξέλλες,
                                            Για το Συµβούλιο
                                            Ο Πρόεδρος
   3
          Έγγραφο ΟΗΕ E/ECE/324, E/ECE/TRANS/505, Rev. 1/Add. 54/Rev.1, και ∆ιορθωτικό αριθ. 1
EL                                             4                                               EL